Spoločný návrh NARIADENIE RADY ktorým sa mení a dopĺňa nariadenie (EÚ) č. 359/2011 o reštriktívnych opatreniach voči určitým osobám, subjektom a orgánom s ohľadom na situáciu v Iráne /* JOIN/2012/035 final - 2012/0356 (NLE) */





DÔVODOVÁ SPRÁVA (1) Rada má v úmysle prijať rozhodnutie, ktorým sa mení a dopĺňa rozhodnutie Rady 2011/235/SZBP o reštriktívnych opatreniach voči určitým osobám a subjektom s ohľadom na situáciu v Iráne. Týmto rozhodnutím sa zmení a doplní rozsah opatrení týkajúcich sa vybavenia, ktoré by sa mohlo použiť na vnútornú represiu. Konkrétne sa v ňom ustanoví výnimka zo zákazu vývozu vybavenia, ktoré by sa mohlo použiť na vnútornú represiu, a to pre prípad, že by takéto vybavenie bolo potrebné výlučne na účely ochrany personálu Európskej únie a členských štátov. (2) Aby táto zmena a doplnenie rozsahu opatrení týkajúcich sa vybavenia, ktoré by sa mohlo použiť na vnútornú represiu, nadobudla účinnosť, je potrebné prijať opatrenie na úrovni EÚ. (3) Nariadenie Rady (ES) č. 359/2011 by sa preto malo zmeniť a doplniť. 2012/0356 (NLE) Spoločný návrh NARIADENIE RADY ktorým sa mení a dopĺňa nariadenie (EÚ) č. 359/2011 o reštriktívnych opatreniach voči určitým osobám, subjektom a orgánom s ohľadom na situáciu v Iráne RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215 ods. 2, so zreteľom na rozhodnutie Rady 2012/.../SZBP[1], ktorým sa mení a dopĺňa rozhodnutie Rady o reštriktívnych opatreniach voči určitým osobám a subjektom s ohľadom na situáciu v Iráne[2], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie, keďže: (1) Ako reakcia na porušovanie ľudských práv v Iráne boli nariadením Rady (EÚ) č. 359/2011 z 12. apríla 2011[3] v súlade s rozhodnutím Rady 2011/235/SZBP uložené určité reštriktívne opatrenia voči určitým osobám, subjektom a orgánom s ohľadom na situáciu v Iráne. (2) Rada prijala … decembra 2012 rozhodnutie 2012/…../SZBP, ktorým sa mení a dopĺňa rozhodnutie Rady 2011/235/SZBP pokiaľ ide o rozsah opatrení týkajúcich sa vybavenia, ktoré by sa mohlo použiť na vnútornú represiu. (3) Toto opatrenie patrí do rozsahu pôsobnosti Zmluvy o fungovaní Európskej únie, preto je na jeho vykonávanie v rámci Únie potrebný regulačný akt na úrovni Únie, najmä v záujme zabezpečenia jeho jednotného uplatňovania hospodárskymi subjektmi vo všetkých členských štátoch. (4) Nariadenie Rady (EÚ) č. 359/2011 by sa preto malo zodpovedajúcim spôsobom zmeniť a doplniť. (5) S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite. PRIJALA TOTO NARIADENIE: Článok 1 Nariadenie Rady (EÚ) č. 359/2011 sa mení a dopĺňa takto: V článku 1a sa existujúci odsek označí ako odsek 1 a dopĺňa sa tento odsek 2: „2. Odchylne od odseku 1, príslušné orgány členských štátov uvedené v prílohe II môžu povoliť za podmienok, ktoré považujú za primerané, predaj, dodávky, prevoz alebo vývoz vybavenia uvedeného v prílohe III, ktoré by sa mohlo použiť na vnútornú represiu, ako aj poskytovanie pomoci alebo služieb uvedených v odseku 1 písm. b) a c) v súvislosti s týmto vybavením za predpokladu, že takéto vybavenie je určené výlučne na ochranu personálu Európskej únie alebo členských štátov.“ Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L , , s. . [2] Ú. v. EÚ L 100, 14.4.2011, s. 51. [3] Ú. v. EÚ L 100, 14.4.2011, s. 1.